b"\n_START_ARTICLE_\nNicole Kidman\n_START_SECTION_\nZgodnje \xc5\xbeivljenje in dru\xc5\xbeina\n_START_PARAGRAPH_\nNicole je bila rojena v Honoluluju, Havaji. Njen o\xc4\x8de, dr. David Anthony Kidman je biokemik in klini\xc4\x8dni psiholog s pisarno v kraju Lane Cove, Sydney, Avstralija, njeni mami pa je ime Janelle Ann. Ima tudi mlaj\xc5\xa1o sestro, Antonio Kidman, ki je novinarka. Ob Nicolinem rojstvu je bil njen o\xc4\x8de profesor na Narodnem in\xc5\xa1titutu du\xc5\xa1evnega zdravja v Zdru\xc5\xbeenih dr\xc5\xbeavah. Ko se je dru\xc5\xbeina vrnila v Avstralijo, je bila Nicole stara komaj \xc5\xa1tiri leta. Zdaj njeni star\xc5\xa1i \xc5\xbeivijo v Sydneyju. Kidmanova je obiskovala javno \xc5\xa1olo Lane Cove, kasneje pa dekli\xc5\xa1ko \xc5\xa1olo North Sydney High School. \xc5\xa0tudirala je na Viktorjanski akademiji za umetnost in na Phillip Street Theatre v Sydneyju. Temu je sledilo avstralsko gledali\xc5\xa1\xc4\x8de za mlade.\n_START_SECTION_\nZgodnja kariera v Avstraliji (1983\xe2\x80\x931989)\n_START_PARAGRAPH_\nNa prvem samostojnem nastopu je Nicole nastopala leta 1983 v videospotu pesmi \xc2\xbbBop Girl\xc2\xab. Do konca leta je imela stransko vlogo v seriji Five Mile Creek in \xc5\xa1tiri filmske vloge, vklju\xc4\x8dno z BMX Banditi in Bush Christmas. Kasneje je zaigrala \xc5\xa1e v filmih Vietnam (1986), Smaragdno mesto (1988), in Bangkok Hilton (1989).\n_START_SECTION_\nPreboj (1989\xe2\x80\x931995)\n_START_PARAGRAPH_\nLeta 1989 je Kidmanova postala zvezdnica v filmu Smrtna ti\xc5\xa1ina kot Rae Ingram, \xc5\xbeena mornari\xc5\xa1kega \xc4\x8dastnika Johna Ingrama (igra ga Sam Neill). Leta 1995 se Nicole pojavi v filmu Batman za vse \xc4\x8dase.\n_START_SECTION_\nMednarodni uspeh (1995-danes)\n_START_PARAGRAPH_\nLeta 1998 se Kidmanova poka\xc5\xbee v filmu \xc4\x8carovnije za vsak dan ob Sandri Bullock in v filmu Modra soba. Leta 1999 s Tomom Cruisem zaigrata poro\xc4\x8den par v \xc5\xa0iroko zaprte o\xc4\x8di. Leta 2002 Nicole prejme nominacijo za Oskarja za muzikal Moulin Rouge!, v katerem je igrala Satine._NEWLINE_Naslednje leto igra v treh zelo razli\xc4\x8dnih filmih. Prvi, Dogville, je eksperimentalni film. V drugem, \xc4\x8clove\xc5\xa1ki made\xc5\xbe,  igra z Anthonyjem Hopkinsom in je napisan po romanu \xc4\x8clove\xc5\xa1ki made\xc5\xbe. Tretji, Hladni vrh, pa prikazuje ljubezensko zgodbo z dvema lo\xc4\x8ditvama in dr\xc5\xbeavljansko vojno._NEWLINE_Pozneje je Kidmanova postala obraz za parfum Chanel No 5._NEWLINE_Nedavno se je Kidmanova pojavila v biografskem filmu o Diane Arbus z naslovom Fur. Prav tako je posodila svoj glas v animiranemu filmu Vesele nogice._NEWLINE_25. junija 2008 so napovedali, da bo Nicole Kidman novi obraz za Nintendo. Kidmanova je dobila vlogo v drami Bralec, vendar jo je zaradi njene nose\xc4\x8dnosti morala predati Kate Winslet.\n_START_SECTION_\nPetje\n_START_PARAGRAPH_\nNicole Kidman in Robbie Williams sta album \xc2\xbbSomethin' Stupid\xc2\xab\xc2\xa0posnela \xc5\xa1e pred Moulin Rouge!, vendar je svoj pevski talent izrazila \xc5\xa1ele leta 2006 v Veselih nogicah skupaj z vokali za Norma Jeanino \xc2\xbbsr\xc4\x8dno pesem\xc2\xab. Zapela je tudi v naslednjem filmu Roba Marshalla, mjuziklu Nine skupaj z_NEWLINE_Danielom Dayom Lewisom, Pen\xc3\xa9lope Cruz, Judi Dench, Sophio Loren in Marion Cotillard.\n_START_SECTION_\nOsebno \xc5\xbeivljenje\n_START_PARAGRAPH_\nKidmanova je v intervjuju z Ellen DeGeneres izdala, da je eno njenih najljub\xc5\xa1ih hobijev potapljanje. V za\xc4\x8detku leta 2009 se je pojavila v seriji posebnih izdaj po\xc5\xa1tnih znamk, v katerih so nastopali tudi nekateri ostali slavni avstralski igralci, kot so Geoffrey Rush, Russell Crowe in Cate Blanchett.\n_START_SECTION_\nZveze\n_START_PARAGRAPH_\nKidmanova je bila poro\xc4\x8dena dvakrat: prvi\xc4\x8d s Tomom Cruisem leta 1990: poro\xc4\x8dila sta se na bo\xc5\xbei\xc4\x8dni ve\xc4\x8der. Par je posvojil dva otroka: deklico Isabello Jane (rojeno 1992) in de\xc4\x8dka Connorja Anthonyja (rojenega 1995). Par se je lo\xc4\x8dil po desetih letih zakona: takrat v tretjem mesecu nose\xc4\x8dnosti je Nicole splavila. Razlogi za lo\xc4\x8ditev niso bili nikoli objavljeni._NEWLINE_V avgustu 2006 so se spro\xc5\xbeile novice, da ima Nicole Kidman ljubezensko afero z Judem Lawom; menda naj bi bil prav on odgovoren za lo\xc4\x8ditev. Jude in Nicole sta vse zanikala._NEWLINE_Kasneje pa se je Nicole poro\xc4\x8dila \xc5\xa1e enkrat: tokrat s pevcem Keithom Urbanom. Poro\xc4\x8dila sta se 25.junija 2006._NEWLINE_8. januarja 2008 je bila potrjena novica, da je Kidmanova \xc5\xbee tri mesece nose\xc4\x8da, in 7. junija je na svet privekala Sunday Rose Kidman Urban."